2021. gada Noteikumi Nr.

Rīgā (prot. Nr. . §)

### ****Grozījumi Ministru kabineta 2015. gada 4. augusta noteikumos Nr. 455**** ****"****Kārtība, kādā piešķir, administrē un uzrauga valsts un Eiropas Savienības atbalstu pasākuma "Ieguldījumi meža platību paplašināšanā un mežu dzīvotspējas uzlabošanā" īstenošana****i"****

Izdoti saskaņā ar

Lauksaimniecības un lauku attīstības

likuma 5. panta ceturto un septīto daļu

1. Izdarīt Ministru kabineta **2015. gada 4. augusta noteikumos Nr. 455 "**Kārtība, kādā piešķir, administrē un uzrauga valsts un Eiropas Savienības atbalstu pasākuma "Ieguldījumi meža platību paplašināšanā un mežu dzīvotspējas uzlabošanā" īstenošana**i"** (Latvijas Vēstnesis, 2015, 162. nr.; 2016, 91. nr.; 2017, 126. nr.; 2018, 43., 168. nr.) šādus grozījumus:

1.1. izteikt 32. punktu šādā redakcijā:

"32. Atbalsta intensitāte jaunaudžu retināšanai:

32.1. 50 procentu no attiecināmo izmaksu summas – īpašniekiem, kuru īpašumā ir vismaz 200 hektāru meža;

32.2. 60 procentu no attiecināmo izmaksu summas – pārējiem atbalsta pretendentiem.";

1.2. izteikt 43. punktu šādā redakcijā:

"43. Ja vērtēšanā iegūto punktu summa ir vienāda, priekšroka saņemt atbalstu ir pretendentam, kas projektu plāno īstenot mazākā platībā. Ja arī plānotā platība ir vienāda, priekšroka saņemt atbalstu ir pretendentam, kas laikposmā no 2014. līdz 2020. gadam nav saņēmis atbalstu retināšanai. Ja ir saņemts atbalsts retināšanai, priekšroka saņemt atbalstu ir pretendentam, kurš saņēmis mazāku atbalsta summu platību retināšanai.";

1.3. izteikt 55. punktu šādā redakcijā:

"55. Valsts meža dienests pasākumu plānu jaunaudzes retināšanai saskaņo, ja retināšana ir nepieciešama atjaunotā vai ieaudzētā mežaudzē, kurā valdošās koku sugas koku vai konkurējošo koku skaitu plānots samazināt par vismaz 500 kokiem vienā hektārā vai atbrīvot augšanas telpu no bieza vai vidēji bieza krūmu aizzēluma un ievēroti šādi nosacījumi:

55.1. ja valdošās sugas koku vidējais augstums nepārsniedz divus metrus un augšanas telpa ap kokiem neatbilst šo noteikumu 63.1. apakšpunktā minētajam nosacījumam;

55.[2.](https://likumi.lv/ta/id/275943#n2)ja valdošās sugas koku vidējais augstums ir vismaz divi metri un aizzēluma krūmu augstums pārsniedz trīs ceturtdaļas no mežaudzes koku augstuma.";

1.4. izteikt 59. punktu šādā redakcijā:

"59. Valsts meža dienests nesaskaņo pasākumu plānu, ja pretendents ir administratīvi sodīts saskaņā ar Administratīvo pārkāpumu kodeksa 57.1, 66.4, 67., 67.1, 68., 71. vai 71.1 pantu vai saskaņā ar Meža likuma 51. panta sesto, astoto, desmito, vienpadsmito, divpadsmito, četrpadsmito, piecpadsmito vai sešpadsmito daļu un nav samaksājis administratīvo sodu.";

1.5. izteikt 73. punktu šādā redakcijā:

"73. Ja, veicot ieaudzētās vai atjaunotās mežaudzes pārbaudi piecu gadu laikā pēc projekta īstenošanas beigām, tiek konstatēts, ka ieaudzētās, retinātās vai atjaunotās sugas koku skaits ir mazāks par koku skaitu atbilstoši kritiskajam šķērslaukumam, atbalsta saņēmēja pienākums ir gada laikā pēc Valsts meža dienesta vai Lauku atbalsta dienesta lēmuma pieņemšanas par platības neatbilstību atbalsta saņemšanas nosacījumiem papildināt koku skaitu vismaz līdz minimālajam skaitam vai atmaksāt saņemto atbalstu.";

1.6. papildināt noteikumus ar 81. un 82. punktu šādā redakcijā:

"81. 2021. un 2022. gadā atbalstu piešķir tikai par jaunaudzes retināšanu, kas atbilst šo noteikumu 26. punktā minētajiem nosacījumiem.

82. Pasākumu plāni, kas saskaņoti ar Valsts meža dienestu pirms 2021. gada 8. jūlija, ir spēkā, ja pasākuma plāns paredz šo noteikumu 26.punktā minēto jaunaudzes retināšanu.";

1.7. izteikt 2. pielikumu šādā redakcijā:

"2. pielikums

 Ministru kabineta

2015. gada 4. augusta

noteikumiem Nr. 455

 **Atbalsta apmērs**

|  |  |  |  |
| --- | --- | --- | --- |
| Nr.p. k. | Atbalstāmā aktivitāte | Attiecināmo izmaksu summa(*euro* par hektāru) | Atbalsta intensitāte (%) |
| par mežaudzes ierīkošanu | par retināšanu vai kopšanu |
| **1.** | **Meža ieaudzēšana** |
| 1.1. | Meža ieaudzēšana | 1085 | 204 | 70 – mistraudzēm, valdošajai sugai izmantojot stādāmo materiālu ar kategoriju "atlasīts", "uzlabots" vai "pārāks", un priedēm tīraudzē60 – mistraudzēm, valdošajai sugai izmantojot stādāmo materiālu "ieguves vieta zināma" |
| 1.2. | Ieaugušas mežaudzes papildināšana un kopšana | 648 | 204 | 70 – mistraudzēm, valdošajai sugai izmantojot stādāmo materiālu ar kategoriju "atlasīts", "uzlabots" vai "pārāks", un priedēm tīraudzē60 – mistraudzēm, valdošajai sugai izmantojot stādāmo materiālu "ieguves vieta zināma" |
| **2.** | **Meža ugunsgrēkos un dabas katastrofās iznīcinātu mežaudžu atjaunošana** |
| 2.1. | Meža atjaunošana un kopšana | 1085 | 204 | 100 |
| **3.** | **Ieguldījumi meža ekosistēmu noturības un ekoloģiskās vērtības uzlabošanai** |
| 3.1. | Jaunaudžu retināšana  | – | 440 | 50 – meža īpašniekiem, kuriem īpašumā ir 200 ha un vairāk meža 60 – pārējiem" |

1.8. izteikt 6. pielikumu šādā redakcijā:

"6. pielikums

Ministru kabineta
2015. gada 4. augusta
noteikumiem Nr. 455

**Projektu atlases kritēriji apakšpasākumā "Ieguldījumi meža ekosistēmu noturības un ekoloģiskās vērtības uzlabošanai"**

|  |  |  |  |  |  |
| --- | --- | --- | --- | --- | --- |
| Nr.p. k. | Kritēriju grupa | Projekta atlases kritērijs | Rādītājs | Punktu skaits kritērijā | Maksimāli iespējamais punktu skaits |
| 1. | Atbalsta pretendents | Pretendentam (fiziskai personai) ir augstākā vai vidējā speciālā mežsaimnieciskā izglītība vai pretendents ir meža īpašnieku kooperatīva (mežsaimniecības pakalpojumu kooperatīvās sabiedrības) vai biedrību un nodibinājumu reģistrā reģistrētas meža īpašnieku biedrības biedrs\* |   | 10 | 10 |
| Pretendents (fiziska persona) ir apguvis mežsaimniecības mācību kursu Lauku attīstības programmas 2014.–2020. gadam pasākuma "Zināšanu pārneses un informācijas pasākumi" apakšpasākumā "Profesionālās izglītības un prasmju apguves pasākumi" |   | 5 |
| 2. | Projektā veicamā darbība | Projektu paredzēts īstenot platībās, no kurām vismaz 50 % ir sētas vai stādītas mežaudzes |   | 15 | 15 |
| Projektu paredzēts īstenot platībās, no kurām 25–49,9 % ir sētas vai stādītas mežaudzes |   | 10 |
| Projektu paredzēts īstenot platībās, no kurām ne vairāk kā 24,9 % ir sētas vai stādītas mežaudzes |   | 5 |
| 3. | Ilgtspējīgas meža apsaimnieko­šanas sertifikāts | Platībai, kurā paredzēta mežaudžu retināšana vai nomaiņa, ir piešķirts ilgtspējīgas meža apsaimniekošanas sertifikāts | Jā | 5 | 5 |
| Nē | 0 |
| 4. | Īpašumā esošā meža platība | Līdz 50 ha (ieskaitot) | 15 | 15 |
| No 50,1 ha (ieskaitot) līdz 200 ha (ieskaitot) | 10 |
| Vairāk nekā 200 ha | 0 |
| 5. | Viena pretendenta (neskaitot fiziskas personas īpašumu kopā ar juridiskai personai piederošo īpašumu) atbalstam pieteiktās platības lielums kārtā | Līdz 10 ha (ieskaitot) | 30 | 30 |
| 10,1 līdz 15 ha (ieskaitot) | 20 |
| No 15,1 līdz 50 ha (ieskaitot) | 10 |
| No 50,1 ha | 0 |
| 6. | Projekta iesnieguma iesniegšana | Projekta iesniegums iesniegts Lauku atbalsta dienesta Elektroniskās pieteikšanās sistēmā vai elektroniska dokumenta veidā saskaņā ar Elektronisko dokumentu likumu | 5 | 5 |
| **Kopā** | **80** |
| **Minimālais punktu skaits, lai pretendētu uz atbalstu, ir 35 punkti** |

Piezīme.

\* Meža īpašnieku biedrība biedrību un nodibinājumu reģistrā ir reģistrēta vismaz trīs gadus."

2. Noteikumi stājas spēkā 2021. gada 8. jūlijā.

Ministru prezidents A. K. Kariņš

Zemkopības ministrs K. Gerhards